b'\n_START_ARTICLE_\nRen\xc3\xa9 Fern\xc3\xa1ndez Apaza\n_START_PARAGRAPH_\nRen\xc3\xa9 Fern\xc3\xa1ndez Apaza (9. tammikuuta 1924 \xe2\x80\x93 14. elokuuta 2013) oli bolivialainen roomalaiskatolinen arkkipiispa. H\xc3\xa4net vihittiin papiksi 28. marraskuuta 1948 ja nimitettiin Oruron hiippakunnan piispaksi 2. maaliskuuta 1968. Piispaksi vihkiminen seurasi 21. huhtikuuta. P\xc3\xa4\xc3\xa4konsekraattorina toimi Jos\xc3\xa9 Clemente Maurer, jota avustivat Jorge Manrique Hurtado ja Luis An\xc3\xadbal Rodr\xc3\xadguez Pardo. 30. hein\xc3\xa4kuuta 1975 Fern\xc3\xa1ndez Apaza nimitettiin Bolivian sotilaspiispaksi, jona h\xc3\xa4n toimi, kunnes erosi 17. toukokuuta 1986._NEWLINE_21. marraskuuta 1981 Fern\xc3\xa1ndez Apaza sai nimityksen Sucren koadjuuttoriarkkipiispaksi; 30. marraskuuta 1983 h\xc3\xa4nest\xc3\xa4 tuli Sucren arkkipiispa. 16. huhtikuuta 1988 Fern\xc3\xa1ndez Apaza nimitettiin Cochabamban arkkipiispaksi, jona h\xc3\xa4n toimi, kunnes j\xc3\xa4i el\xc3\xa4kkeelle 8. hein\xc3\xa4kuuta 1999.'